יצחק בריק (גרונטולוג)

יצחק בריק (נולד ב-27 באוגוסט 1937) הוא פרופסור בחוג לגרונטולוגיה באוניברסיטת חיפה מאז שנת 2002. בין השנים 2012-1988 היה מנכ"ל אשל - האגודה לתכנון ולפיתוח שירותים למען הזקן בישראל. הרצה בעבר גם באוניברסיטת בר-אילן ובאוניברסיטה העברית בירושלים.

==פעילות ציבורית==

במשך 25 שנה עבד בריק במשרד הרווחה ומילא בו מספר תפקידים בכירים. תפקידו האחרון במשרד היה בשנים 1988-1977, בתור משנה למנכ"ל. לפני כן ניהל את המרכז למניעת עבריינות, המחלקה לעבודה קהילתית והאגף לשירותים חברתיים מקומיים.

בשנים 2006-2000 שימש כנשיא הפדרציה הבינלאומית לזקנה (International Federation on Aging) וכיום חבר בהנהלת הארגון.

בתפקידו כמנכ"ל אשל, היה אחראי על קידום ופיתוח השירותים לזקנים, בכלל זה הקמה ושדרוג בתי אבות ומרכזי יום, פיתוח תוכניות בקהילה – קהילות תומכות, בתים חמים, קידום בריאות, שיקום יום, הכשרת כוח אדם והפקת סרטים וספרים בתחום הזקנה.

בין תפקידיו ניתן למנות: יו"ר מועצת העבודה הסוציאלית, יו"ר האיגוד הישראלי לשירותי רווחה, יו"ר הוועדה המייעצת לאימוץ בין-ארצי, חבר הדירקטוריון של חברת עמיגור, חבר הוועדה המדעית המייעצת לקרן הרווחה לניצולי השואה וחבר הוועד הפועל של האגודה לגרונטולוגיה.
החל מינואר 2013 מכהן פרופסור בריק כיו"ר האגודה הישראלית לגרונטולוגיה.

== תפקידים באגודות מקצועיות ==
*1992 – היום - חבר הוועד הפועל, האיגוד הישראלי לגרונטולוגיה, מ-2013 יו"ר האגודה
*1995 – היום - חבר הפדרציה הבינלאומית לזיקנה International Federation on Aging-(IFA); בין 2000 - 2006 נשיא
*2011 – היום - יו"ר הוועדה המייעצת לאימוץ בין-ארצי
*2003 – 2010 - יו"ר מועצת העבודה הסוציאלית
*1975 – היום - חבר הוועד המנהל, האיגוד הישראלי לשירותי רווחה, יו"ר ועד המנהל בשנת 1981 ונשיא משנת 2003
*1978 – 1982 - נשיא שותף, הוועידה הבינלאומית לשירותים קהילתיים יהודיים
*1971 – 1972 - מזכיר, הוועידה הבינלאומית לשירותים קהילתיים יהודיים
*1996 - היום יו"ר הוועד המנהל של המרכז ללימוד וחקר ההזדקנות, אוניברסיטת חיפה
*1978 – 1988 סגן יו"ר, האגודה לתכנון ופיתוח שירותים למען הזקן בישראל (אשל)
*1976 – 1988 יו"ר, הוועדה המתאמת של משרד העבודה והרווחה
*1993 – 2008 חבר בוועד המנהל, קרן גרוס. משנת 2008 – יו"ר העמותה

== פרסומים ==
פרופסור בריק ערך שלושה ספרים בתחום הזקנה: "הפוליטיקה של הזקנה" (2002), "הזקנה בקו העוני" (2005) ו-"הזקן והמשפחה" (2010) יחד עם פרופסור אריאלה לבנשטיין, והיה עורך שותף בשני ספרים נוספים – "בריא יותר" (1998), ו-"שליחות של חסד ואחוות אחים" (2005).
כמו כן פרסם מספר רב של מאמרים בתחום הרווחה בכלל ובתחום הזקנה בפרט.

=== ספרים ערוכים ===
* בריק, י' ולבנשטיין, א' (עורכים) (2010). הזקן והמשפחה – סוגיות מרכזיות בהיבטים רב דוריים, הוצאת אשל. 
* גולנדר, ח' ובריק, י' (עורכים), (2008). שליחות של חסד ואחוות אחים, סיפורו של מלב"ן-ג'וינט בישראל 1949 - 1975. הוצאת אשל.
* בריק, י' (עורך), (2005). זקנה בקו העוני. הוצאת הקיבוץ המאוחד ואשל.
* בריק, י' (עורך), (2002). הפוליטיקה של הזקנה. הוצאת הקיבוץ המאוחד ואשל.
* חבוט, ב'; מנצ'ל, י'; לייבוביץ א' ובריק, י' (עורכים),(1998). בריא יותר-היבטים, המלצות והנחיות לבריאות טובה, הוצאת מודן ואשל.

=== מאמרים או פרקים בספרים ===
* בריק, י' (2011). הזדקנות בקהילה, בתוך יקוביץ, א' (עורכת) טיפול בית בזקנים המוגבלים בתפקודם – סוגיות, שירותים ותוכניות, 40-65, אשל תקשורת.
* בריק, י' (2002). הפוליטיקה של הזקנה. הקיבוץ המאוחד ואשל תקשורת, 5 - 30. 
* גולנדר, ח' ובריק, י' (2002).התפתחות השירותים לזקנים בישראל, מבט היסטורי. מתוך: רוזין, א' (עורך) זיקנה וגרונטולוגיה בישראל, 17– 62, אשל תקשורת. 
* חבוט, ב'; מנצ'ל, י'; ליבוביץ, א' ובריק, י' (1998). זקנה מוצלחת, בתוך: בריא יותר. מודן ואשל, 301 – 325. 
* Brick, Y. (1999) "Role of NGO's in an Ageing World".In: Gokhale, S.D. & Pandit, N. Ageing in Search of its Identity, pp. 93-105.
* Normie, L. & Brick, Y. (2009). "The Technological Response to Accessibility in Israel: Accomlishments and Challenges and Opportunities", in: Bhatia, S. & Goyal, V. (Editors), Assistive Technology: Towards Home-Based Elder Care, Associated Books Services, India.

קטגוריה:סגל אוניברסיטת חיפה: מדעי הרווחה והבריאות
קטגוריה:גרונטולוגים ישראלים
קטגוריה:ישראלים שנולדו ב-1937